Jackie Burger oor styl en sjokolade | SARIE
FOTO: Niquita Bento 8 Julie 2015
Jackie Burger oor styl en sjokolade	deur SARIE.com-span
Jackie Burger, styl-ikoon en vorige redakteur van die modetydskrif Elle, gesels met Heike Werth oor haar styl, spiritualisme en soeke na balans.
Ek het ŉ baie klein klerekas … sommige weke raak ek behep met een item in my kas en dan is dit al wat ek dra. Styl is vir my ŉ baie persoonlike boodskap wat jy uitstraal, dit gaan hoofsaaklik oor hoe jy jóúself dra.
Mooi is my passie. Estetika is my passie. Ek kyk na alles in terme van die lyn, vorm of kleur daarvan. Ek hou van goeie vakmanskap, goeie lap, natuurlike lap. Ek dink ek het ŉ taamlike klassieke styl en binne dit speel ek rond.
Ek is ŉ Boeddhis. My spiritualisme is vir my baie belangrik. Ek glo egter nie Boeddhisme is ŉ godsdiens nie, dit is ŉ filosofie, ŉ lewensuitkyk.
For every action has a reaction. Dit gaan vir my oor ŉ bewuste lewe. Dit wat jy doen, gaan ŉ gevolg hê.
Ek glo egter sjokolade, oftewel goeie sjokolade, is baie goed vir jou.
Ek is nooit getroud nie en ek het nie kinders nie, maar ek bewonder vroue wat kan multitask. My loopbaan was nie ŉ doelbewuste keuse wat ek gemaak het nie, ek het nie op ŉ dag besluit ek wil ŉ career girl word nie. Ek volg net my passie. Ek lewe so lig en vry as moontlik.
Met ’n bietjie hulp het Jackie Burger gegroei en gewen